ທ່ານ ທຣຳ ກ່າວວ່າ ຜູ້ອຳນວຍການ ອົງການ FBI ອາດຖືກແຕ່ງຕັ້ງ ໃນສັບປະດາໜ້າ
ມີເຈົ້າໜ້າທີ່ເກືອບສິບຄົນ ກຳລັງຖືກພິຈາລະນາ, ລວມທັງ ບັນດາໄອຍະການ, ເຈົ້າໜ້າທີ່ ບັງຄັບໃຊ້ກົດໝາຍ ແລະ ສະມາຊິກສະພານິຕິບັນຍັດ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ກ່າວໃນວັນເສົາວານນີ້ວ່າ ອາດມີ ຄວາມເປັນໄປໄດ້ວ່າ ຜູ້ອຳນວຍການອົງການ FBI ຄົນໃໝ່ ຈະຖືກແຕ່ງຕັ້ງໃນສັບປະດາ ໜ້າ ທ່ານ ທຣຳ ໄດ້ກ່າວຕໍ່ບັນດານັກຂ່າວຢູ່ເທິງ ເຮືອບິນ Air Force One ກ່ອນການເດີນ ທາງໄປເມືອງ Lynchburg, ລັດ ເວີຈິເນຍ ເພື່ອກ່າວຄຳປະໄສມອບປະລິນຍາ ຢູ່ມະຫາ ວິທະຍາໄລ Liberty ຄຳປາໄສຂອງທ່ານປະທານາທິບໍດີ ໄດ້ມີຂຶ້ນ 4 ມື້ຫຼັງຈາກການອອກຄຳສັ່ງປົດທ່ານ James Comey ອອກຈາກຕຳແໜ່ງທີ່ມີບັນຫານັ້ນ, ເປັນການເຄື່ອນໄຫວທີ່ຍັງຄົງດັງ ກ້ອງໄປທົ່ວນະຄອນຫຼວງ ວໍຊິງຕັນ ຢູ່ ເມື່ອຖືກຖາມວ່າທ່ານຈະສາມາດປະກາດຜູ້ຖືກສະເໜີຊື່ພາຍໃນວັນສຸກຫຼືບໍ່, ເຊິ່ງເປັນ ເວລາທີ່ທ່ານມີກຳນົດຈະເດີນທາງໄປຕາເວັນອອກກາງ ແລະ ຢູໂຣບເຊິ່ງເປັນການເດີນ ທາງໄປຕ່າງປະເທດໃນຖານະປະທານາທິບໍດີ ນັ້ນ, ທ່ານ ທຣຳ ໄດ້ຕອບວ່າ, ມີເຈົ້າໜ້າທີ່ເກືອບສິບຄົນ ກຳລັງຖືກພິຈາລະນາ, ລວມທັງ ບັນດາໄອຍະການ, ເຈົ້າໜ້າ ທີ່ບັງຄັບໃຊ້ກົດໝາຍ ແລະ ສະມາຊິກສະພານິຕິບັນຍັດ ທ່ານ ທຣຳ ໄດ້ກ່າວວ່າ ຜູ້ຢາກໄດ້ຕຳແໜ່ງຢ່າງໜ້ອຍ 5 ຄົນ ມີກຳນົດວ່າຈະຖືກສຳພາດໃນນະຄອນຫຼວງ ວໍຊິງ ຕັນ ໂດຍລັດຖະມົນຕີກະຊວງຍຸຕິທຳ ທ່ານ Jeff Sessions ແລະ ຮອງລັດຖະມົນຕີ ທ່ານ Rod Rosenstein ໃນວັນເສົາວານນີ້ ທ່ານນາງ Alice Fisher ເຈົ້າໜ້າທີ່ລະດັບສູງກະຊວງຍຸຕິທຳ ໃນລັດຖະບານຂອງທ່ານ George W Bush ກໍແມ່ນໜຶ່ງໃນຜູ້ທີ່ມີກຳນົດຈະຖືກສຳພາດພາຍໃນວັນເສົາວານ ເຊັ່ນກັນ